Měšćanska rada měła so znowa z łoskoćiwej temu zaběrać
Kulow (AK/SN). Přećiwo planowanemu sćežorej za mobilne škričkowanje w Mučowje hiba so protest. Wo tym informowaše Kulowski měšćanosta Markus Posch (CDU) na wčerawšim posedźenju měšćanskich radźićelow. Wobydlerska iniciatiwa je mjeztym 1 050 podpismow přećiwo projektej nazběrała. Znajmjeńša 470 podpismow – přeličene na ličbu wobydlerjow – by za wobydlerske požadanje trěbnych było. „W měšćanskim zarjadnistwje lisćiny tuchwilu pruwujemy a přihotujemy předłohu za rozsud w decembru“, rozłoži Markus Posch. „Měšćanska rada ma potom rozsudźić, hač wobydlerske požadanje prawniske předpisy spjelni a hač ma so wobydlerski rozsud přewjesć. Kaž Posch wčera rjekny, wón z tajkim liči.
pol_Latn szl_Latn